钦定古今图书集成/历象汇编/庶征典/第061卷 > 《观象玩占》 > 《军中风占》
## 钦定古今图书集成/历象汇编/庶征典/第061卷 > 《观象玩占》 > 《军中风占》

凡出军日，风从五音相生之地来，生我者为母翊子，
我生者为子扶母。若天色清明，风势条畅，不昏乱者前行必有大功。若天气昏浊，风势滃勃寒惨者，往必
有战。以时方日辰分主客，以岁月日时德刑分胜负，
仍五音六情详之。

凡两军相当，先以时方日辰分主客，次分八卦方位，
仍以五音六情、岁月日时刑德决之。

凡两军相当，未知胜负，以先举入他人地为客，后举
自居其地为主。常以日纳音占客，以时及风起之方
占主。若有大风起，以五行刑克决之。相刑则战，比和
则不战。若时方俱为纳音所克，先动急击之，以应为
客；时方克其纳音，坚陈固守，以应为主。

凡太岁月日支辰所在风起其方急暴寒惨者，皆为
客胜主不胜。如“子年十一月子日子时，风起子方”之
类。他仿此。

凡两敌相当，先分八卦之位：《干》为折，风起西北；坎为
大罡，风起正北；艮为小罡，风起东北；震为究风，亦曰
婴儿，风起正东；巽为小弱，风起东南；离为大弱，风起
正南；坤为谏，风起西南；《兑》为冲，风起正西。干、坎、《艮》皆
利客，宜先举；震、巽、离皆利主，利后举。《坤》有谋不成，主
客俱不利。一曰：“主胜《兑》”，主客兵获，主得粮。

凡欲知贼数多少，视风所从来之方为方期，以所乘
辰为道里，以起止时为人数，乘王气十倍，相气五倍，
休废如数，囚死减半。假令风从坎来，起夜半止日中，
《坎》居子位，建子为十一月，贼当以十一月来。子数九，
在九十里或九百里内，半夜日中为子午数，贼九人
或九十人、九百人、九千人之类。馀可类推。支干之数，
即甲己子午九，乙庚丑未八之先天数也。

初出军日，风从后来，冲雾卷云，人壮马嘶，旌旗前指，
鼓角响亮者胜。

风从旁来而向前者，得天之助，获敌资粮，敌人来降，
出军三日内及行次，风常逆来冲我，旗帜不举，人气
怯，马不嘶，或前或后，或前后，旁起飞尘扬砂，滃滃勃
勃，人马行无迹，此名“鬼风”，兵出必有挫，便当且观便
宜。

出军三日内，道逢急风雨，沾湿人马，威不能振者，不
利出军。连日昏雾沈沈，风声错乱，密云不雨，皆防下
人有谋。

出军之日，风云不兴，草木不动，贼不可击。

出军有飘风骤来，牙旗吹折，或绕旛杆不垂，有交战
将死。

军行，风吹旗指后者，兵不利。

出军而风逆来，雨不沾衣，名曰“天泣”，军必败。

《交战》，风雨从前骤来者，逆冲者谓之“落尸”；当其冲者，
必败。

出军初下营，旗鼓方张，而有暴风来掩军幕，彻干戈
摧倒者，大凶。

出军日，风从五音相生之地来。天气晴和者吉。
凡诸宫日。〈以下原本阙〉

“凡四季受宫之日，丙戌、丙辰、辛未、辛丑是也。”风从宽
大或四季上来，皆为敌人来降。

“凡诸征日，风猝起午上来止于亥，军中左右必有谋
反之人。”《六甲穷月占》同。

凡征日纯征，风起时加宽大，军急退，不退不疾疫，死
则自溃。

凡诸羽日，风从宫羽上来，乍高乍下，乍南乍北，四面
分散，去复还者，敌诈降，因欲遁，期七日，若九日。
凡诸羽日，皆有大风折木，风从申子亥卯上来，日中
夜半益急者，期三七日，大贼至。一云，“诸商日亦如之。”
凡诸羽日，风从商上起扬砂，昼晦，有兵来攻城邑，若
至日中夜半，风怒，此时攻城不下，客军必败。盖商金
羽水，子午宫，土生金制水，日中夜半，城中强，可固守，
外兵自败。若冥冥昏雾，大兵周围城，则客胜，期五日，
中则十日，远一月。

凡诸商日时加宫，风从角上来，止于阴，贼大兵卒至，
主人军中欲反，勿信左右。

凡诸商日大风折木，从丑未寅申上起，比连三日，客
军大败，将死。若主人力弱，客亦自退。

凡诸商日，有兵围城，有风从丑上比，连三日已上，至
七日客军败退。丑，墓也。又为征商金遇之，兵败将死。
期七日中二十一日，远则七十日。

商日怒风从阴贼上来，贼自杀其主将。

四季受商日，阴贼之日，风从阴贼上来，大寒惨者，贼
自相攻。

凡宽大之日，时加丑戌，风从宽大上来，止宽大者，贼
军解散。

“凡宽大之日，时加巳酉，风从宽大上来，止于巳酉或
时方者”，皆贼解散。

凡宽大之日，风从巳酉或丑未上来，夜起昼止者，贼
众欲解，而主将不欲。若风昼起夜止，气色温和者，上
下同心解散。凡遇解军之风，其发时天色晴明，风气
和畅，即不战而解。若风气寒惨，日光昏浊，此兵未解
必战。若日辰受克，则以败退凡宽大受商之日，癸酉、辛亥、壬申、庚戌是也。有风从
酉上来，连三日至五日，天色晴明，民间兵散不出四
十日，远七十日。

凡公正之日，风从阴贼上来，止于奸邪，贼必破灭。
凡廉贞之日，风从巳酉宽大上来，天气晴明者，敌兵。

〈以下原本阙〉

凡廉贞之日，风从四激上来，敌兵自退。四激者，春戌、
夏丑、秋辰、冬未也。

凡奸邪日风从贪狼上来，贼兵。〈以下原本阙〉

凡奸邪受宫之日，怒风从宫上来，止于四季，风气寒
惨，城中兵乱，杀长吏，四出不禁，期七日，远九十日。
凡阴贼日时加贪狼，风来寒急者，敌军夜来袭人，急
宜备之。

凡阴贼日，风从阳角上来，贼欲来攻城，期九十日，或
四十日。

凡日中夜半，风从亥卯申子上来，夜发昼止。日中大
寒不解，贼必夜来攻城劫营，不避风雨，主将忌之，期
五日若十日。

凡四季之日，风从巳酉来，贼解散。

凡两军相当，风从岁月日时《刑》上来者，势大而迟缓
者，宜备贼来，有大战；风势急速，乍起乍止者，有狂贼
至，小战。以日纳音与风时，方占其胜负。

两军相当，暴风从三刑五墓上来，昏尘蔽天，鲜叶茂
条皆落，乍起乍止者，后有伏兵，掩人不备。若天晴明，
风不寒克者，不成。

诸出军行师，两军相守，有大风从《三刑》上来，不可战；
五墓上来，避之。依《五音日数占》。

凡风从三刑来者，百事皆凶，兵战尤重。刑上者发疾，
刑下来发迟。假风从子日发子，刑在卯，从子来为刑
上，卯来为刑下；从子来为刑上客利；卯来刑下，主利。
凡刑仿此。

凡风从三刑上来，坐者速起，行者速走。贼必至，至必
战，战必败。月刑不出月，日刑不出日，时刑不出时。
凡风从日刑来，贼必夜来攻人。从刑上来，冲击上起
者，半路有伏兵。风若逆行，伏兵起军中。

凡军行，风从岁月日时刑下来者，必有死将，得王相，
客死、囚废，主人死。

辰午酉亥自刑之日，风从其上来，客胜。若时加辰午
酉亥，则主胜。

凡风来时日从循环三刑方。又大寒克者，大战流血，
客主俱伤。假如丑日时加戌，为丑刑戌，风又从未来，
为戌刑未，未又刑丑，三刑俱会，法主大战流血也。申
寅巳三刑仿此。

凡军相守未战，忽有风自军方来，初起蓬勃，及至我
军而低小萧条者，兵止十里外不战。

凡军行，右畔有风动尘土者，吏士多死伤。

凡大风扬旗帜，东西南北周旋四转，将死军覆。若风
绕旗杆，直而下垂者，战大败。

凡风骤从四维上来，翻覆回转，城营中必有反者。
凡风骤从四维上来，乍高乍下，寒迅者，敌发山林有
伏兵。

凡风发屋折木，从四维上来，名曰“贼风。”兵从风所来，
东北来，不出八日八十日；东南不出四日四十日；西
南不出二日二十日；西北不出六日六十日。

凡风从西北，忽复东南，四转五《复》者，主将贪虐，士卒
谋逆。

凡两军相当，风从离坎起，挟刑杀者，慎勿出战，必大
败。

凡军入敌境，初下营，攻劫未定，若两军相当，有八难
风生，必须回避，此时敌若来攻，军必败。“八难风”者，遍
历八风，回旋不定，拔木发屋，吹尘蔽天。若在敌军上，
宜急攻之。在我军上，宜严备之。若军在途，宜令弱兵
先退，奇兵渐退，强弩劲骑，向敌翼而回之。

凡坐营相守，有急风从敌上来，正射我军之上，上而
复下，止而复起，必有大兵欲来攻击，宜早备之。若攻
人城邑未下而有此风，则有救兵自外至。若入敌界，
巳得城池，犹有未下邑垒，必有兵来。寒惨带刑杀，必
须严备。

凡军来风起，折旗枪，将有忧。

凡大风黑云绮错临军者，军有忧，五六日大忧，七八
日者，军破灭。敌上有此，急攻之。

凡无兵之时，风云交为雨；有兵之时，风云交为战。大
交大战，风胜云，主胜；云胜风，客胜。风势急大，云气薄
少，主胜；云色浓，后来急，风微弱，客胜。

凡入敌境，三日有风云雷电在我军上发，入彼军，为
龙助战，我军大胜。

凡军行敌境，未遇敌人，忽有急风来射我军，有云“乍
西乍东，迅速奔走”者，急防兵来。

《八卦》风，干为金，折冲风，主将忧死，勿战，客小胜。坎为
水，大刚风，主人不利，为客不胜。艮为土，小刚风，为客
大胜，不利主。震为木元山风，为客不利，主人小胜。巽为木小弱风，为主胜客不利。离为火，大弱风，主胜客
不利。坤为土凉风，主胜客不利。兑为金小弱风，为客
大胜，前多伏兵，宜备之。

宫日占风，子为阳宫，午为阴宫，辰戌阳，丑未阴宫。日
子上风来，有贼欲来攻劫，当备之。申未之日，丑卯辰
巳风来，大贼必至，当防边境。一云：“兵起。”戌上风来，贼
拟攻城。若从亥卯来，大将战死。从岁刑上来，用兵不
利。

《商日占风》，辰阳戌阴。商日大风从丑上来，三日七日，
客军退散，解兵不来。风从巳来，必有大战；风从商来，
兵起西北；从亥来，内有谋反损士，警觉。《施德惠》。子午
风来，日中夜牛发屋折木，军当溃散。日色无光，主客
俱乱，军在王相之上者吉。

商日：大风折木，从寅丑来，三日七日，贼各自解，不用
交战。何以知之？丑为商墓，他仿此。从角上来，寒惨急
者，贼在吾军，有阴谋。

《征日占风》，寅阳申阴，风从巳来，有贼将至，欲拟攻城。
征日戌时戌上来，必有兵乱。从亥来，奸相谋，欲攻城，
当备之。

羽日占风，卯阳酉阴，风从辰巳卯来，有战有丧赏劳
禳之。风从亥来，有敌围城。申子上来，雨寒者，贼来欲
绝河粮，城毁将死之兆。

《角日占风》，巳阳亥阴。角日风从午来，急兵暴起，必有
丧乱。戌上来，亦有贼动，宜当准备之。甲子风来，或从
亥地，日中夜半寒冽，贼来攻城，将死城破；风从角来，
发屋折木。日中夜半，贼来围城，主人奔走。

《角》日，暴风卒起，扬旗发屋，必有大战，流血横尸，在九
日内。

角日，风从角地来，时加子午，若辰戌寒急者，攻城必
下。何以知之？子午是宫，辰戌亦宫，宫为土，角木克之，
故攻城必下，近期九日，远九十日。

《宫羽》日，风从宫上来，乍南乍北，或东或西，七日兵逃。
假令卯日寅时，风从卯上来，复转从寅申上，日无光，
寒克者，贼有反间在吾军，不然欲叛。

羽商日，大风折木，从商上来者，日中夜半，城宜固守。
风若壮，攻不下，客败。何以知之？羽商虽子母为强，水
畏土，势不利，客自衰，近期九日，远七十日应。

秋壬午、癸巳日，有大风从南来。冬甲辰、乙卯日，有风
从四维来而寒冽者，皆为贼起。已有贼动，必相攻击，
亦主谋反之事。又云，“四时有上下八干日风，贼入界。
若昼夜三日内，必有贼围城。”

凡军在外，营阵即成，旗鼓既张，无故暴风卒起，卷幕
倾斜，旌旗顿倒。此风不祥，主将失位，兵人叛散，须犒
军别择吉地安之。

凡守城，风起西南来者，主人急固守勿动。

凡出军之日，风云相冲，必有大战。风云先止处为弱，
风来逆者，行而当止，贼多伏匿，战而不胜；风忽前后
相迎，争胜负。在两阵之间，风随其后，微吹旗帜，前而
指敌军，必万胜。忽有回风入城营，先寒后温，必有疾
疫，移营则吉。

风从离坎，与月杀同至，不利出战，宜固守。风从岁杀
上来，军必大败；风从月杀上来，流血小破，不可兴兵。
岁月德上风来敌强，岁月刑上风来贼弱，宜急攻之。
六癸风来，其贼可擒。六甲风来，贼不可击，击必军破。
奸邪阴贼之日，风急贼当立至，不可以战，宜固守。风
缓贼来迟，风起王相，贼来急；日色昏暗，贼可追之。
敌上风来寒冽急者，宜自固备，必欲攻我。若合三刑，
贼拟攻我，固守奇伏，待来击之。岁刑风急，大贼迅来，
不利接战，出军遇此，不可前进，王相不利。客休囚主
凶。月刑风急，九日贼至，日刑立至，若无大战，必主残
掠。

“风从卯巳转至申午，贼来必速。”时并刑杀囚死休废，
吹砂走石，必大战。

《干》《坎》《艮》、震，风来，客胜；巽、离、坤、兑，风来，主胜。王相即吉，
休废利亦不吉。假令日是戌，风从辰来，必有大战，亦
主大灾。

辰日：风从寅丑上来，折木发屋，有军各回，两自归解，
不利相守。

卯日寅时，风从卯上来，转从申起，贼必有谋在我，密
宜觉之。

卯酉之日，辰戌风来，日中夜半，贼拟围城，急宜固守，
七十日内，贼必自走，有风无尘，旗旛不动，有征无战，
亦不可攻贼，兵强士勇出。寅之日仿此。

风忽卒起，忽动忽止，来往相冲，半道逢贼，先宜准备，
回风急雨，击裂军幕，内有谋反，急宜警觉。

春丙丁，夏戊己，秋壬癸，冬甲乙，此日有风，贼来侵境，
两军相对，风从四维上来，军营幕上者败。春在未，夏
在戌，秋在丑，冬在辰也。

凡风昼止夜起，贼必夜至；昼动夜止，白日来至
岁上，风急，将军死；时加丑戌亥卯，风起止于辰未，客
军溃散，将死士亡凡岁前五辰，岁后五辰，风来，所攻必胜。

春甲寅日，风从申来，国内有喜，必有大赦。风从敌来，
入吾军营，贼欲投降，将军加秩，四方转随风动，贼来，
军宜警备固守。

凡风乍来乍去，贼欲退警；风起忽东忽西，贼有伏兵，
三日内有雨，灾免。

凡出军日，风雨逆人，将士溃散，宜别择日进之。
风雨相冲，必有谋反，士众欲叛散，奸人相间。

风起西北，却回东南，四转五复，将士贪欲谋将军宜
警觉之。敌上风来，寒冽迅急，将军不吉，抽回祸止。
申日巳时，时或加酉，风起于戌，或曰其贼欲降。
《干》上风来，温我捷。《坤》上风冽，贼来侵劫，拟欲谋战，勿
接之吉。离风客胜，贼不可攻，宜自固守。艮风卒起，而
合三刑，十日贼至，急宜准备。

凡风忽起，发于“水时火日，贼来败之期；土日，贼到，军
宜避之”，风止可以追贼。诸风仿此。

巳酉寅午丑戌之方，风从上来，贼必欲降。

逆风蓬勃，四方雨起，或上来触地，不出月有贼，三日
内雨灾消。

诸奸邪阴贼贪狼受商之日，有风从商上来，白浊，民
宜速避，三日已上，有大兵起，期四十五日，远七十日。
丙辰、辛未、丙戌、辛丑，此四季受宫之日，风从四季上
来，折木五日以上，至九日，风止子午上者，此外国君
王万里上贡，近九十日，远百五十日。

凡军营卒有暴风恶风气，飞砂扬土，旗竿偃桠者，当
取四害上土作泥人，长三大尺，带桃剑、桃弓芦箭，披
发向风，所起从来。咒曰：“天有四狗，以守四境，吾亦有
四狗，以守四隅”，以城为山，以池为河，寇贼不得过，来
者不得避，去者不得进。咒讫勿顾，若不能咒，弃四达
之道，殃除矣。